**Toni Kristian Söderholm** (s. 14. huhtikuuta 1978 Kauniainen) on suomalainen jääkiekkovalmentaja ja uransa päättänyt jääkiekkopuolustaja. Söderholm muistetaan etenkin pitkästä urastaan Helsingin IFK:ssa. Pelaajana hän voitti kerran sekä Suomen- että Saksan-mestaruuden. Taustaltaan Söderholm on suomenruotsalainen.

Söderholm aloitti päävalmentajauransa vuonna 2017 saksalaisessa SC Riesserseessä, missä hänet valittiin DEL2-liigan vuoden valmentajaksi. Vuoden 2019 alussa hän aloitti Saksan maajoukkueen päävalmentajana.

Pelaajana Söderholmin vahvuuksiin lukeutuivat hyvä pelikäsitys ja kiekollinen peli.

Ura
---

### Seurajoukkueet

Söderholm on HIFK:n kasvatti, joka A-juniorikautensa jälkeen lähti vuonna 1998 Pohjois-Amerikan yliopistosarjaan pelaamaan. Neljän Yhdysvalloissa vietetyn vuoden jälkeen Söderholm teki paluun HIFK:n joukkueeseen kaudella 2002–2003. Hänet valittiin SM-liigan vuoden tulokkaaksi saman kauden päätteeksi ja seuraavalla kaudella 2003–2004 hän voitti parhaan puolustajan palkinnon sekä valittiin All Stars -kentälliseen.

Maaliskuussa 2005 Söderholm siirtyi kaksivuotisella sopimuksella NLA-joukkue SC Berniin yhdessä HIFK-hyökkääjä Kimmo Kuhdan kanssa. Kausi sveitsiläisseurassa oli Söderholmille eheä ja hän oli runkosarjassa joukkueensa tehokkain puolustaja 24 pisteellä. SC Bern venyi runkosarjan voittoon, mutta putosi jo pudotuspelien ensimmäisellä kierroksella Kloten Flyersille otteluvoitoin 2–4.

Seuraavalla kaudella 2006–2007 Söderholm jatkoi vahvoja otteitaan ja oli runkosarjassa puolustajien pistepörssin kymmenennellä sijalla. Söderholmin kausi berniläisjoukkueessa päättyi kuitenkin kirvelevästi pudotuspelien finaaleissa HC Davosin viedessä Meisterpokalin voitoin 4–3.

Kauden jälkeen Söderholm solmi sopimuksen Elitserien-seura Frölunda Indiansiin, jossa hän pelasi seuraavat puolitoista kautta. Toisella Frölundan kaudella Söderholmin vastuu jäi kuitenkin vähäiseksi ja hän siirtyi siirtorajan kynnyksellä takaisin HIFK:hon.

Keväällä 2011 Toni Söderholm voitti Suomen mestaruuden HIFK:n riveissä ja sai pudotuspelien parhaan pelaajan Jari Kurri -palkinnon.

Kaudella 2011–2012 Söderholm teki henkilökohtaisen piste-ennätyksensä SM-liigassa. Tehot 8+39=47 riittivät puolustajien pistepörssin voittoon. Söderholm voitti myös koko liigan tehotilaston ja hänet palkittiin Matti Keinonen -palkinnolla. Söderholm rikkoi myös 39 syöttöpisteellään SM-liigapuolustajien yhden kauden syöttöennätyksen, jota pitivät aiemmin hallussaan Timo Jutila, Cory Murphy ja Marek Židlický 37 syöttöpisteellä.

Huhtikuussa 2015 Söderholm solmi yhden kauden sopimuksen saksalaisseura EHC Münchenin kanssa. DEL-liigan mestaruuteen päättyneen kauden jälkeen hän lopetti pelaajauransa.

### Maajoukkue

Toni Söderholm on edustanut Suomea kolmissa maailmanmestaruuskisoissa, vuosina 2004, 2005 sekä 2007, jolloin Suomi saavutti hopeaa.

### Valmennusura

Söderholm kertoi ajatelleensa pelaavansa yhden kauden pidempään, mutta lopettaminen tuli ajankohtaiseksi hänen saatuaan työtarjouksen Saksasta. Kesäkuussa 2016 EHC München nimittikin Söderholmin valmennusryhmäänsä kehitysvalmentajan paikalle. Tämän lisäksi hän toimi Münchenin farmiseurassa SC Riesserseessä Tim Reganin apuvalmentajana DEL2-liigassa sekä Saksan alle 20-vuotiaiden maajoukkueen valmennusryhmässä.

Toukokuussa 2017 Söderholm nimitettiin SC Riesserseen päävalmentajaksi. Riessersee sijoittui kaudella 2017–2018 toiseksi DEL2-liigassa, ja Söderholm valittiin heti sarjan parhaaksi valmentajaksi. Riessersee ajautui kuitenkin konkurssiin, ja joukkue putosi Oberligaan. Söderholm jatkoi kuitenkin valmentajana myös Saksan kolmostasolla.

Joulukuussa 2018 Söderholm nimitettiin myös Saksan jääkiekkomaajoukkueen päävalmentajaksi Los Angeles Kingsin organisaatioon siirtyneen Marco Sturmin seuraajaksi. Söderholm aloitti tehtävässä vuoden 2019 alussa. Hänen sopimuksensa on alustavasti seuraavan olympiadin mittainen. Saksa sijoittui Söderholmin ensimmäisessä turnauksessa Slovakiassa vuonna 2019 kuudenneksi.

Söderholm valmensi kauden 2022-2023 NLA-liigan SC Berniä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1998–1999 | UMass Amherst | NCAA | 35 | 1 | 8 | 9 | 64 | – | – | – | – | – |
| 1999–2000 | UMass Amherst | NCAA | 32 | 3 | 12 | 15 | 32 | – | – | – | – | – |
| 2000–2001 | UMass Amherst | NCAA | 24 | 1 | 7 | 8 | 23 | – | – | – | – | – |
| 2001–2002 | UMass Amherst | NCAA | 33 | 2 | 15 | 17 | 28 | – | – | – | – | – |
| 2002–2003 | HIFK | SM-liiga | 52 | 8 | 15 | 23 | 49 | 4 | 0 | 2 | 2 | 4 |
| 2003–2004 | HIFK | SM-liiga | 56 | 16 | 21 | 37 | 72 | 11 | 1 | 1 | 2 | 4 | Ykköstähdistö |  |  |  |  |  | MM | 7 | 0 | 0 | 0 | 6 |
| 2004–2005 | HIFK | SM-liiga | 51 | 5 | 19 | 24 | 30 | 5 | 0 | 1 | 1 | 2 |  |  |  |  |  |  | MM | 3 | 0 | 0 | 0 | 0 |
| 2005–2006 | SC Bern | NLA | 44 | 12 | 12 | 24 | 38 | 6 | 0 | 1 | 1 | 8 |
| 2006–2007 | SC Bern | NLA | 40 | 7 | 14 | 21 | 44 | 17 | 4 | 5 | 9 | 14 |  |  |  |  |  |  | MM | 9 | 0 | 1 | 1 | 4 |
| 2007–2008 | Frölunda HC | Elitserien | 53 | 6 | 14 | 20 | 66 | 7 | 0 | 2 | 2 | 0 |
| 2008–2009 | Frölunda HC | Elitserien | 36 | 3 | 7 | 10 | 53 | – | – | – | – | – |
|  | HIFK | SM-liiga | 10 | 2 | 1 | 3 | 29 | 2 | 0 | 0 | 0 | 0 |
| 2009–2010 | HIFK | SM-liiga | 55 | 5 | 16 | 21 | 34 | 6 | 1 | 3 | 4 | 2 |
| 2010–2011 | HIFK | SM-liiga | 55 | 5 | 20 | 25 | 62 | 16 | 4 | 6 | 10 | 12 | Kanada-malja |
| 2011–2012 | HIFK | SM-liiga | 60 | 8 | 39 | 47 | 66 | 4 | 2 | 0 | 2 | 2 | Ykköstähdistö |
| 2012–2013 | HIFK | SM-liiga | 53 | 4 | 23 | 27 | 84 | 8 | 2 | 3 | 5 | 4 |
| 2013-2014 | HIFK | SM-liiga | 49 | 6 | 22 | 28 | 32 | 2 | 0 | 0 | 0 | 0 |
| 2014–2015 | HIFK | SM-liiga | 25 | 1 | 12 | 13 | 24 | 8 | 1 | 3 | 4 | 6 |
| 2015–2016 | EHC München | DEL | 50 | 6 | 20 | 26 | 66 | 14 | 2 | 4 | 6 | 22 |
| 10 kautta | yhteensä | SM-liiga | 466 | 60 | 188 | 248 | 484 | 66 | 11 | 19 | 30 | 36 |
| 2 kautta | yhteensä | Elitserien | 89 | 9 | 21 | 30 | 119 | 7 | 0 | 2 | 2 | 0 |
| 2 kautta | yhteensä | Nationalliga A | 84 | 19 | 26 | 45 | 82 | 23 | 4 | 6 | 10 | 22 |

Lähteet
-------

* Toni Söderholm Eurohockey-sivustolla (englanniksi)
* Toni Söderholm The Internet Hockey Databasessa (englanniksi)
* Toni Söderholm *Elite Prospects*. Everysport Media Group AB.  (englanniksi)

### Viitteet

1. ↑  Söderholm Toni Kristian HS:n Verokoneessa *hs.fi*. Helsingin Sanomat.  Arkistoitu 26.6.2018. Viitattu 26.6.2018.
2. 1 2  Tommi Koivunen: Toni Söderholmin Saksa oli jysäyttää sensaation Leijonien kustannuksella – onko suomalaisvalmentajan tulevaisuus NHL:ssä? *is.fi*. Viitattu 27.5.2022.
3. ↑  Kuhta ja Söderholm Berniin kiekkoilemaan *MTV.fi*.  29.3.2005. Viitattu 10.6.2015.
4. ↑  Statistics SC Bern 2005–2006 *eurohockey.com*. Viitattu 10.6.2015. (englanniksi)
5. ↑  Statistics NLA 2006–2007 *eurohockey.com*. Viitattu 10.6.2015. (englanniksi)
6. ↑  Söderholm lämnar Frölunda *expressen.se*.  20.1.2009. Viitattu 10.6.2015. (ruotsiksi)
7. ↑  Söderholm muikeana parhaan palkinnosta: Helkkari soikoon! *Helsingin Sanomat*.  18.4.2011.  Arkistoitu 20.4.2011. Viitattu 19.4.2011.
8. ↑  Uusitalo, Timo: HIFK-pakki huikeaan SM-liigaennätykseen *Yle Urheilu*.  10.3.2012. Viitattu 3.8.2022.
9. ↑  Finnischer Verteidiger wechselt von IFK Helsinki zu den Red Bulls *EHC Red Bull München*.  7.4.2015. Viitattu 10.6.2015. (saksaksi)
10. ↑  Uutiset › Toni Söderholm lopettaa pelaajauransa – HIFK *Hifk*.  Arkistoitu 25.6.2016. Viitattu 11.5.2017.
11. ↑  HBL: HIFK-legenda ripustaa luistimet hyllylle *yle.fi*. Viitattu 11.5.2017.
12. ↑  EHC Red Bull München *www.redbullmuenchen.de*. Viitattu 11.5.2017. (saksaksi)
13. ↑  HIFK-ikoni sai yllättävän pestin Saksassa – "Tuskin olin ensimmäisenä listalla" *yle.fi*. Viitattu 11.5.2017.
14. ↑  Toni Söderholm neuer Cheftrainer des SCR *www.scriessersee.de*. Viitattu 11.5.2017. (saksaksi)
15. 1 2 3  Daniel Karmann: Eishockey-Bundestrainer Toni Söderholm im Porträt: Seine Karriere und größten Erfolge *Mannheim24*.  29.5.2021. Viitattu 29.5.2021. (saksaksi)
16. ↑  Saarinen, Joska: Ura hurjassa nousukiidossa – Toni Söderholmista Saksan jääkiekkomaajoukkueen päävalmentaja *yle.fi*. Viitattu 20.12.2018.
17. ↑  Münchenin "jääkiekkoyliopisto" kouli Toni Söderholmista maajoukkuevalmentajan – kolmosliigasta suoraan parrasvaloihin: "Haluan imeä kaiken opin, mitä voin saada" *yle.fi*. Viitattu 22.12.2018.
18. ↑  Toni Söderholm at eliteprospects.com *www.eliteprospects.com*. Viitattu 1.5.2023. (englanniksi)


|  |  |  |
| --- | --- | --- |
| Edeltäjä:**Joonas Vihko** | **Jarmo Wasaman muistopalkinnon voittaja**2003 | Seuraaja:**Janne Pesonen** |

|  |  |  |
| --- | --- | --- |
| Edeltäjä:**Marko Tuulola** | **Pekka Rautakallio -palkinnon voittaja**2004 | Seuraaja:**Ilkka Mikkola** |

|  |  |  |
| --- | --- | --- |
| Edeltäjä:**Ilari Filppula** | **Jari Kurri -palkinnon voittaja**2011 | Seuraaja:**Jani Tuppurainen** |

|  |  |  |
| --- | --- | --- |
| Edeltäjä:**Sami Vatanen** | **Matti Keinonen -palkinnon voittaja**2012 | Seuraaja:**Jere Sallinen** |

Suomen joukkue – Jääkiekon MM-kilpailut 2004
3 Nummelin (**A**) |
5 Salo |
7 Niemi |
9 Hagman |
10 Karalahti |
12 Jokinen (**A**) |
15 Virta |
16 Peltonen (**C**) |
20 Pirjetä |
21 Mäntylä |
23 Viuhkola |
24 Laaksonen |
25 Hentunen |
26 Söderholm |
27 Pärssinen |
30 Norrena |
31 Markkanen |
32 Rintanen |
35 Noronen |
37 Ruutu |
39 Kapanen |
44 Niinimaa |
61 Pirnes |
71 Kallio |
Valmentaja Raimo Summanen

Suomen joukkue – Jääkiekon MM-kilpailut 2005
2 Kukkonen |
3 Nummelin |
4 Timonen (**A**) |
5 Saravo |
6 Väänänen |
7 Niemi |
8 Jokinen |
10 Karalahti |
12 Jokinen (**A**) |
14 Hagman |
16 Peltonen (**C**) |
20 Pakaslahti |
22 Eloranta |
23 Hahl |
24 Viuhkola |
25 Hentunen |
26 Söderholm |
27 Pärssinen |
28 Rita |
30 Norrena |
31 Nurminen |
32 Bäckström |
37 Ruutu |
39 Kapanen |
71 Kallio |
Valmentaja Erkka Westerlund

Suomen joukkue – Jääkiekon MM-kilpailut 2007
3 Nummelin (**A**) |
4 Koistinen |
5 Kukkonen |
7 Berg |
9 Koivu |
10 Bergenheim |
15 T. Ruutu |
16 Peltonen (**C**) |
18 Mäntylä |
20 Miettinen |
22 Pyörälä |
24 Viuhkola |
25 Hentunen |
26 Lehtinen |
27 Pärssinen |
30 Norrena |
32 Lehtonen |
33 Saravo |
34 Söderholm |
35 Wallinheimo |
37 J. Ruutu (**A**) |
39 Kapanen |
41 Kontiola |
44 Laamanen |
71 Kallio |
Valmentaja Doug Shedden